
E accidente aki di diabierne anochi ta ma- 
sha comenta e.o. ta ser cuestiona, con dos 
auto por a cay for di e brug aki, siendo cu 
e tin vangrails. Ta ser bisa tambe, cu am- 
bos auto tabata pustando. Polis di Trafico 
ta investigando e caso y nos bin cu gradici 
Dios cu no tabatin morto pa lamenta. Pero 
mester sirbi como advertencia cu riba nos 
camindanan, no ta caminda pa haci wega. 



Tuma contacto cu CERA Tel: 5615643 

Conseho di Minister di Reino a bolbe cumpli cu peticion di Aruba 

Fecha nobo pa trata aanwijzing ta dia 22 di november 



Conseho di Minister di Reino, diabierne ultimo no a 
trata e concepto di ley pa duna Aruba un aanwijzing 
y a cumpli asina cu peticion di Prome Minister Evelyn 
Wever Croes. Pero inmediatamente a pone fecha di dia 
22 di november awor pa trata e punto aki, cu te ainda 
no a seer bari for di mesa. 

Extraoficialmente nos tin entendi cu Prome minister 
Evelyn Wever Croes a papia cu Secretario di Estado 
Raymond Knops diabierne merdia, pero nos no sa e 
topico di dicho combersacion, pero sano huicio ta bisa 


cu sigur a papia di e Aanwijzing cu a dicidi pa pospone 
su tratamento, pero cu e ta riba agenda atrobe pa Con- 
seho di Minister trata dia 22 di november proximo. 

Mientrastanto, despues di ausencia di varios dia, Aruba 
lo haya bishita atrobe di CAFT, unda cu mester haya 
clarificacion riba e ‘conseho pa aanwijzing. Ta di spera 
cu e reunion posponi di Parlamento lo trata e anulacion 
di e LAFT, cu Hulanda no kier mira ni tende di dje. E 
reunion aki no a sigui siman pasa, y lo tin cu sigui a 
corto plazo, sigur prome cu dia 22 di november awor. 


Fast lo bin cu su propio avion di carga 


Fast a haya su propio cargo scanner. E empleadonan 
a keda certifica pa haci e trabao y asina por scan nan 
carga mas rapido. Pero e idea pa cuminsa cu e trabao di 
inmediato. E ta un inversion cuantioso y tur esaki cu e 
meta pa Fast duna mihor servicio na su carganan. 

Mientrastanto Fast lo bin cu su propio avion di carga, 
pa cuminsa pa duna servicio di carga entre e islanan 
ABC. E avion ta actualmente na Florida, unda e ta ser 
geverft den logo Fast y haci e vuelonan di prueba pa 
por haya su certificacion tambe. 

Un avion pa carga cu un capacidad di 1000 kilo ta pa 
bula entre e islanan di Bonaire, Corsou y Aruba, unda 


tin basta problema pa transporta carga. 

Actualmente riba e avionnan cu ta bula pa Aruba, no 
por transporta maleta y carga hunto, pasobra e avion- 
nan actual ta mucho chiquito. 

E avion di carga aki hunto cu e scanner ta un proyecto 
conhunto di parti Fast. E avion di carga aki lo tin ma- 
tricula Arubiano. 

Proximamente e avion di carga aki lo ta na Aruba y 
asina cu Departamento di Aviacion Civil duna su cer- 
tificado Fast ta cla pa duna servicio di carga entre e 
islanan ABC, cu a bira asina necesario. 

Loke a ser considera un berguenza 

IMF lo yuda Gobierno con maneha gastonan di personal mihor 






“AWE tabata un di dos dia super exitoso pa Aruba y Minister Xiomara Ruiz 
Maduro di Finansa, Asunto Economico y Cultura na Washington DC”, asina 
Joselin Croes, Minister Plenipotenciario di Aruba na Merca a anuncia riba 
red social. 

E reunion cu IMF a produci varios acuerdo den cual e organisacion 
internacional lo brinda un lista largo di sosten na nos isla. 

E logronan en corto pa Aruba y principalmente p’e Departamento di Finansa 
di Aruba ta: 

1. IMF Financial Assistance Division lo yuda Aruba cu un analisis di e 
gastonan di personal di Gobierno y lo bin cu un plan y consehonan con 
pa maneha y mehora esaki; 

2. IMF Tax Department lo haci un follow up meeting y lo yuda Aruba 
cu e auditing y control di e cambionan y aplicacionnan fiscal y cu 
capacitacion p’e organisacion: 

3. IMF Financal Public Management lo yuda Aruba cu capacitacion y 
training na tur e begroting coordinatorennan di Gobierno, Parlamento 
y Departamento di Finansa via cursonan online y ayudo tecnico riba 
con pa analisa, prepara y controla e presupuesto anual di pais Aruba: 

4. IMF Statistical Department lo yuda Aruba cu experticio y capacitacion 
pa siña nos con pa clasifica y traha estadistica di nos presupuesto anual: 

5. IMF Western Hemisphere t’e departamento encarga cu tur proyecto di 
Aruba cu lo coordina tur e proyectonan aki pa percura cu tur cos cana 
conforme plan y pa yuda nos tene cuenta cu e impacto financiero di e 
situacion na Venezuela pa nos finansaa; 

6. IMF Department of Monetary and Capital Markets Department lo 
yuda Aruba cu un analisis di su maneho di tur su debenan: 

7. WorldBank lo yuda Aruba cu un posibel Debt Conversion of Blue 
Bond pa proyectonan di Blue Economy na Aruba: 

8. Tur e ayudonan aki ta completamente gratis y no lo costa e pueblo di 
Aruba ni un florin. 

Asina cu pueblo a tuma nota di acuerdonan aki, du yudanza cu IMF y World 
Bank ta brinda, ta surgi e pregunta si no tin hende capacita na Aruba pa haci e 
trabao aki? Manera a ser comenta, esaki ta un berguenza nacional, anto mihor 
Gobierno aki baha pa laga IMF bin maneha Aruba. 

Alto Comisario Andrew Hoo: 

No ta tolera menasa contra Polis 



ALTOCOMISARIO di Polis di 
Sr. Andrew Hoo den video poni riba 
Facebook ta informa comunidad 
ariba diferente acontecimentonan 
di ultimo dianan. 

Por a tuma nota ariba social media 
diferente menasanan y tambe me- 
nasanan di morto dirigi pa Cuerpo 
Policial di Aruba. Como altocomis- 
ario di polis MI NO TA TOLERA 
esaki. 

Trahando conhuntamente cu Min- 
isterio Publico nos no ta acepta 
ningun menasa contra POLIS. Nos 
agente policialnan ta eherciendo 
nan trabou debidamente pa man- 
tene e orden publico di nos pais. 
Cada miembro policial ta sali tur 
dia for di su cas pa haci nan trabou 
di tur dia, nos NO ta acepta cu nos 
polisnan lo bai traha bou precion di 
un hende of di ningun menasa ni di 
morto. 

Mi kier pa esaki ta un mensahe cla 
y fuerte pa tur personanan cu tin 
mal intencion contra di polis. 


Tambe por a tuma nota cu web- 
sitenan di noticia local ta creando 
nan mesun noticia y bayendo direc- 
cion contrario di e realidad. Infor- 
mando comunidad robes di loke ta 
hechonan cu a sosode. “Nos por a 
tuma nota cu awe mainta a tuma 
luga un incidente na unda un Har- 
ley tabata involucra. Un website di 
noticia ta menciona cu polis no mag 
di persigui un brommer. Na ningun 
momento Mando Policial a emiti un 
informacion na su miembro policial 
cu tin un cambio den maneho di per- 
secucion, e noticia cu e website aki 
a duna ta incorecto y no ta cuadra 
cu berdad. Tin un maneho por es- 
tricto den nos organisacion pa loke 
ta trata persecucion. Cada polis ta 
dicidi si e ta persigui e momento ey. 
Si e manehado di cualkier vehiculo 
dicidi di no para y no sigui ordo di 
autoridad e por tin consecuencia pa 
ambos partido. E manehdo mester 
ta consciente y sigui ordo di polis. 
Si polis bisabo PARA BO MESTER 
PARA! 


E momento cu e manehado dicidi 
di core pa polis, e decision ta den 
su man pa e consecuencia cu lo bin 
despues. Nos tin ley y reglanan cu 
nos mester mantene na dje y polis 
mester cumpli cu nan. Si no tin ley 
ta bira free for all ariba nos pais.” 
Hoo a bisa cada persona mester ta 
responsabel pa nan actonan y loke 
wordo publica riba rednan social 
tambe ta conta. Tin un diferencia 
grandi entre bo opinion y menasa 
di morto. Na cua parti di mundo cu 
bo ta y bo ta haci un menasa via 
rednan social e.o. Facebook bo por 
wordo persigui. 

Cuerpo Policial tin su departa- 
mento capacita pa haci investiga- 
cionnan interno cu regarda nos or- 
ganisacion policial. 

Por ultimo loke ta trata e incidente 
cu a sosode na Seroe Patrishi. Cu- 
erpo Policial a emiti un comunicado 
di prensa pa informa comunidad 
cu tin un investigacion andando pa 
cu e caso. KPA a tuma nota cu riba 
website di noticia local cu ta men- 
ciona cu ta investigando un polis. 
Esaki no ta cuadra cu e berdad. 

Comunidad por sigui confia den su 
organisacion policial. KPA tin pro- 
fesionalnan cu ta traha pa man- 
tene siguridad di Aruba 24/7. For 
di esun di mas hoben te cu e rango 
di mas halto. 

“Cuerpo Policial Aruba ta para pa 
seguridad, servicio, integridad, vig- 
ilancia y disponibilidad.E pueblo 
mester por sinti su mes sigur y mes- 
ter por conta cu e experticio, ayudo 
profesional y e profesionalismo di 
nos organisacion policial. 

Hoben studiante dedara liber di posesión di arma 


E siman cu a pasa Corte 
a trata e caso penal con- 
tra e hoben Homber A.d 
H.J.C., kende ta wordo 
acusa di posesion di 
balanan, dos sker y un 
cuchiu, y cu e tabatin es- 
akinan den su poder na 
un luga publico. 

Durante tratamento di 
e caso a bini dilanti cu 
a haya e mucha homber 
aki cu dos bala den su 
etui di scol. Pero e ta bisa 
cu ta trata di balanan cu 
no ta sirbi mas y cu tin 
nan pa pone na cadena. 
A resulta cu riba e fe- 
cha en cuestion tabatin 
un pelea pafo di scol na 
Hato pa cual a pidi asis- 
tencia di Pobs. E hoben 
acusado aki tabata den 
un auto cu kier a huy for 
di e sitio na momento cu 
e Polisnan a yega. Nan a 
detene hunto cu dos per- 
sona mas. Polis a listra 
tur esnan den e auto y 
asina a bin haya e hoben 
cu e dos balanan den su 
etui. Ademas di esaki, 
a confisca for di un otro 
tas dos sker y un cuchiu. 
Den declaracion cu el a 
duna, el a bisa cu e sker 
e tabata uza pa corta 
marihuana, cual yerba a 
confisca tambe. Pa loke 
ta e cuchiu, cu ta uno di 
cushina, e hoben a bisa 
cu e no tabata sa mes cu 
esaki ta den su tas. 

Hues a puntra e acusa- 
do con e ta cu su uzo di 
marihuana. Segun e 
acusado, e no ta huma 


e yerba mas y cu el a haci diferente cos pa 
cambia su bida. E ta den su ultimo aña y re- 
cientemente el a bira tata. Tambe el a bisa cu 
tin hendenan ta yud’e pa e mehora su bida. 
Fiscal a puntr’e tambe di con e no a paga e 
transaccion cu a wordo ofreci na dje pa e caso 
no bini dilanti. Tabata trata di un suma di 
650 florin. E acusado a splica cu e no a com- 
pronde kico tabata skirbi riba e papel y ora cu 
nan a dun’e el a simplemente firma. 

Pa Ministerio Publico e acusacion a keda le- 
gal y convincentemente proba. 


Mirando cu e hoben ta bay scol y e lo no por 
paga e suma di 650 florin, el a pidi 26 ora di 
trabou comunitario of 13 dia cera. 

Hues a cera tratamento di e caso y a dicta 
sentencia mesora. 

Pa e Magistrado e hecho cu e hoben tabatin 
un sker cun’e y bisa cu esaki ta un arma, ta 
di mas. Pa loke ta e bala, esakinan no ta wor- 
do considera bala cayente pa motibo cu nan 
ta bora. Pues a declara e hoben bber di tur 
acusacion. 


. *. 



Arubabarv 


PERSONAL 



Apreciabel Cliente, 

Activa bo tarheta NOBO Aruba Bank Mastercard 
Debit Card prome cu 31 di October, 2019 

* Si bo no a ricibi bo Aruba Bank Mastercard 
Debit Card por favor jama nos Contact Center 
na +297 527 7777 of WhatsApp +297 592 7777 
pa asistencia. 

• Si bo mester ahusta bo adres di residencia por 
hasi un cita na bo sucursal di preferencia via 
www.arubabank.com/services/24-7-banking/ 
e-appointment. Pa hasi e cambio mester trece 
recibo di ELMAR, WEB, of SETAR como prueba 
di e adres nobo y un ID valido (Cedula, rijbewijs, 
paspoort). 

* Tur tarheta Maestro lo wordo deactiva ariba dia 

31 di October, 2019. 

Parlamentario Benny Sevinger 

Ley di Serlimar lo ranca 4 miyon for di cartera di pueblo 

Un ley cu ta draai rond di placa y mas placa 



TRATAMENTO di cambio di ley di Serlimar, 
a bolbe confirma cu en realidad Minister di In- 
frastructura, Otmar Oduber, kier mira placa y 
mas placa, miyones e kier mira pasa bou capa 
di Serlimar y bay despues directamente pa un 
compania cu e minister ya caba tin cla pa cum- 
insa tuma over. 

Miembro di fraccion di AVP, Benny Sevinger a 
mustra cu durante di e reunion Minister Odu- 
ber a trata di convence e fraccion di MEP den 
un forma unico, tratando di cumpli cu loke nan 
ta pidi, esta di saca diferente aspecto di e ley 
pero en realidad na final di cuenta, nada lo no 
cambia den e situacion cu su persona ta desea 
di mira. 

“Nos por a scucha Minister den un forma deter- 
mina trata di convence principalmente miem- 
bronan di fraccion di MEP, pa nan sostene e 
ley y cu e lo haci tur loke nan pidi y hast a bay 
asina leu na bisa cu e si nan kier, e lo saca e 
incinerator tambe for di e ley. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Small 




Bisa e no ta bisa cu hasta hacien- 
do esaki, e plan di bin c’un incin- 
erator ta keda vigente y hasta e 
proceso di un destaho publico, ta 
tumando luga mientras cu e re- 
union tabata tumando luga. 

Tin hopi aspecto di e ley cu Minis- 
ter ta mustra cu e por cambia pero 
hecho ta cu tur loke e kier mira 
cu e ley aki, pa placa drenta for di 
tur caminda, ya cu tur cos ta draai 
rond di placa. 

Pa mustra un di e ehempelnan 
aki, ta cu intencion di e ley aki ta 
pa bay saca 4.2 miyon for di sec- 
tor comercial bou di capa cu esaki 
lo ta entrada pa Serlimar pero aki 
e no ta bisa cu e placa aki ta bay 
caba finalmente na e compania cu 
e tin den mente pa duna permiso 
pa atende cu e procesamento di 
sushi. Tampoco Minister Oduber 
a informa parlamento cu e 4.2 mi- 
yon aki cu e kier haya for di com- 
ercio, cu na final di dia ta pueblo 
ta esun cu lo tin cu paga e suma 
aki ya cu comerciantenan lo bay 
hinca esaki den e prijs di comesti- 
belnan cu nan ta bende na pueblo, 
ya cu comercio kier cubri nan gas- 
tonan di e forma aki. 

Pues ta pueblo lo tin cu bay paga 
e 4.2 miyon aki ora cu e momento 
yega caminda costo di bida lo sigui 
subi pa pueblo pero Minister Odu- 
ber ta haci como sifuera cu esey ta 
e solucion cu e kier mira pa asina 
complace cu su hendenan. 

Na mes momento e mandatario a 
splica Parlamento cu for di hotel y 
condo’s e lo kier saca un suma adi- 
cional di 7 miyon florin, cual placa 
tampoco lo bay pa Serlimar pero 


lo bay directamente pa e compan- 
ia cu a wordo sigura cu e lo haya e 
negoshi di procesamento di sushi. 
Pues tabata bisto cu loke e minis- 
ter aki kier mira, ta placa drenta 
pa otro banco cu e ta trata di lan- 
ta, e biaha aki riba custia di Ser- 
limar pero ningun caminda e por 
a demostra cu e placa aki ta keda 
pa Serlimar pero den e contract 
cu e compania, ta para con e pro- 
ceso aki ta tuma luga. 

E asina yama ‘tipping fee’ tin cu 
wordo paga tambe pa Serlimar 
na e compania aki mientras cu e 
companianan priva tambe lo tin 
cu bay paga e tipping fee aki, cual 
ta un suma di 120 florin.] 

Pues tur hende cu ta haci uso di 
servicio di e companianan priva 
aki, cu ta pagando 25 florin na 
e momentonan aki, lo tin cu bay 
paga un suma adicional di 125 flo- 
rin cu nan tin cu paga Serlimar, 
pues ta mas cu claro cu e clien- 
tenan aki lo no kier haci esaki y 
lo por termina nan contracto cu e 
companianan priva aki. 

E consecuencia lo ta desastroso pa 
e companianan priva pero esey ya 
pa algun tempo caba, tur hende 
por a ripara cu Minister Oduber 
no ta kibra su cabes cu e compani- 
anan aki y nan trahadonan. 
Miembronan di Parlamento por 
pidi pa haci cuanto cambio cu nan 
kier den e ley presenta pa e Min- 
ister pero ningun di e cambionan 
aki mag di mishi cu e fluho di placa 
cu e mandatario kier mira drenta 
den su banco cu e kier crea bou di 
capa di Serlimar,” Parlamentario 
Benny Sevinger a mustra. 

Un dama tabata stuur Nissan 
Murano cu a ocasiona accidente 
diasabra mainta, haya na Moko 

DIADOMINGO merdia Polis a bay un adres na Moko. 
Agentenan di trafico a acudi n’e cas relaciona cu un 
caso di accidente un dia prome. Esaki a sosode diasabra 
mainta den e bocht di Catiri. 

Segun informacion e mainta ey, un Nissan Murano a 
bay pasa un auto den bocht, causando cu un Suzuki Alto 
mester a baha caminda cu tur e consecuencianan. Debi 
n’esaki e auto a bay dal contra un steunpaal di Elmar. 

Un ocupante mester a bay Hospital cu Paramediconan. 
Despues di e maniobra malo aki di e Nissan Murano 
aki el a gewoon sigui su caminda sin para y mira kico a 
pasa. 

Diadomingo merdia agente di trafico a logra haya sa 
adres di e Nissan Murano y a haci’e un bishita. A resulta 
cu ta un dama tabata tras di stuur. Polis a confisca e 
vehiculo y a laga Takelwagen bay cune for di e sitio. 





Yama 525-1702 

Accidente rdba Brug 
Freddy Refunjol 
unda dos auto a 
cay for di e brug cu 
5 persona herida 







CASINO AND SHOPS 


Serving our Guesti for 35 years, Alhambra Casino is the leader 
in provrding exceflent customer service and invites qualified applicants 
to join the team, Alhambra Casino crewmembers enjoy 
competitive pay and a fun work environment- 


PEALER SCHOOL 

• 18 yearsorolder? 

• Ready for a change in your life? 

* Willing to learn new garnes? 

• Do you have selfdiscipline? 

If your answer is YES to these 4 questions, 
do not hesitate to apply andjoin the Athambra family. 

Forfurther information feel free to contact Human Resources Department: 
Office hours: 3:30 am - 5:00 pm 
Rhone: 533-5000 ext 452 
J t £♦ hausquin Bivd # 47 Oranjeswd 



DIABIERNA algo prome cu ll’or di anochi, Polis ta wordo in- 
forma di un accidente hopi serio cu 5 persona herida riba Brug 
Freddy Refunjol riba Green Corridor. 

Mesora a saca unidad di materiaalwagen, varios unidad di Polis 
y ambulance pa bay cu urgencia n’e sitio. 

Na yegada nan a topa cu un Nissan Tiida color cora benta den 
e mondi bou di e brug y un Altezza Blanco cu a bay cay un poco 
mas leu. E heridonan tabata e 4 ocupantenan di e Nissan Tiida y 
e chauffeur di e Altezza. 

Mesora a cuminsa cu e trabounan di rescate, Nan a cuminsa 
libera e heridonan for di e autonan y tabata carga nan trece nan 
ariba p’asina personal di ambulance pone nan riba e brancard pa 
hincanan den e ambulancenan. 

E ambulancenan tabata staciona riba e brug cla pa sali bay dire- 
cion di hospital. Entre e heridonan tabatin un criatura, un mucha 
muher chikito di mas o menos 3 aña. 

N’e sitio nan a bin compronde cu e Nissan Tiida y e Altezza ta- 
bata bayendo direccion Oranjestad y aparentemente e Altezza ta- 
bata biniendo cu velocidad halto y no a calcula e distancia entre 
su auto cu e Tiida y a dal su tras poniendo cu ambos auto a bay 
cay for di e brug den e mondi. 

E criatura di mas o menos 3 aña tabata den e Tiida. 

Personanan cu tabata riba e caminda na momento cu e accidente 
a sosode, a core baha abou, pa yuda e victimanan, entre e victi- 
manan tabatin un mucha di mas o menos 3 aña. Un dama a hiba 
e mucha ariba y ta corda bon bon cu e mucha tabata keha di dolor 
na su garganta y stoma. 

Tur 5 victima a keda rescata y a wordo hiba ariba unda personal 
di ambulance a pone tur riba brancard y a transportanan pa hos- 
pital. 

E caminda a keda pa basta rato cera pa trafico, mientrastanto cu 
Polis tabata haciendo investigacion. 

Departamento di Impuesto ta constata cu 

Tin masha automobilista cu no a cumpli cu 
pago di nan number di auto pa 2019 

Y asina tin mas, manera taxista, trucknan di diesel, bromer y V-Cars 


AWORAKI nos ta na mediano di luna di octo- 
ber y asina mes, tin masha automobilista no a 
cumpli cu pago di nan number di auto. Meverly 
Romano, vocero di Departamento di Impuesto, a 
splica un tiki riba e comportacion di pago pa cu 
numbernan di auto. 

E automobilistanan mester por sa, cu nan tin cu 
cumpli cu e obligacion aki. E belasting mester 
ta paga completamente, pero segun e cifranan 
di DIMP tin un total aworaki di 73.648 number 
registra paga of 84% cu a cumpli cu e ley di be- 
lasting di vehiculo di motor 
Pero tin un 13% cu no a cumpli mes, cu ta como 
11.097 number, cu ta un cantidad basta alto. E 
fecha final pa haci pago di dos mitar tabata na 
juli ultimo y awor nos ta mas aleu. 

E personanan cu falta pa paga number di vehi- 
culo di motor ya caba a haya cobransa adicio- 
nal caba, ms 50% di boet. E multa aki no tabata 
necesario segun Meverly Romano. E cos aki no 
tabatin mester si e persona a cumpli na tempo. 
Y corda si e pago di 2019 no ta haci, mester haci 
esaki prome cu e pago di 2020. 

Categoria A t’esun cu mas ta resalta. Tin 3682 
number cu tin mitar aña so paga, pero tin 6077 
number cu no tin paga mes haci den categoria A. 
Cu otro palabra tin 9759 number cu no tin pago 
haci manera mester ta. Esaki ta un cantidad 
hopi halto. 

MAS CATEGORIA 

Tin mas categoria cu ta resalta cu incumpli- 
mento. Asina tin e trucknan di diesel e.o. no a 
cumpli cu nan pago. Tin 121 truck di diesel, cu 
no tin number paga, esta 53 truck cu tin mitar 
añs paga y 68 cu no tin pago mes. 

Tambe e categoria di bromer cu ta MFA tin 192 
bromer cu no tin pago mes haci, cu ta 8% di dicho 
categoria. Un otro categoria cu ta basta halto t’e 
plachi di nomber personalisa. Na DIPM nan tin 
115 registra, cu no tin nada di pago riba nan. 
Esaki ta 18% di dicho categoria. 


Meverly Romano a splica tambe cu tin 47 taxi cu tin mitar aña pasa y 
7 taxista cu no tin pago haci mes. Pues tin un total di 54 taxista cu no 
a cumpli cu pago di nan number di auto. 

V-Car, Rent A Carnan tin tambe tin 671 number cu bo ta paga com- 
pletamente, cu ta 14% den dicho categoria. 

E mensahe cu Meverly Romano kier manda na tur automoblista ta pa 
no laga e debe keda aumenta y cu mester cumpli cu e ley. Mester evita 
e multanan inecesario pasobra e naheffingsaanslag ta sali. 


FALSIFCACION DI PLACHI TA CONTRA LEY 

Sra. Meverly Romano vocero di Departamento di Impuesto a duna di 
conoce cu tin basta auto ta core cu number riba carton of plachi falso 
riba nan auto. DIMP tin un team investigativo y nan ta bay haci in- 
vestigacion. FIOT na DIMP ta traha hunto cu Polis segun Meverly 
Romano. 

Meverly Romano a splica cu ki melding cu nan haya riba plachi falso 
nan ta actua hunto cu Polis. E persona cu haci nan mes culpabel por 
haya castigo. Mester mira bon pa cada manehador di un vehiculo di 
motor cumpli cu ley segun Meverly Romano.... 




CASINO AND SHOPS 


Serving our guests for over 30 years, Alhambra Casino is the leader in providing 
excellent customer service and invites qualified applicants to join our team. 
Alhambra Casino crewmembers enjoy competitive pay and a fun work environment. 

We are accepting applications for the following positions: 

Table Games Supervisor 

Job Requirements: 

• Prior supervisory experience a plus. 

• Strong math skills for computing payoffs. 

• Knowledge of all games including Craps a plus. 

• Excellent customer service skilis and organizational skills. 

• Basic computer skills. 

WeOffer: 

• Pleasant work atmosphere 

• On thejob training 

• Attractive benefits 

• Opportunity to grow in the company 

Apply in person from Monday through Friday 
at the Human Resoorces Office, from 9:00 a.m. -1:00 p.m 

Valid Government ID required. 

* You will be reqoired to take a drug test, before being hired* 

Only Arubans should apply. 

Chauffeurnan no ta para na cruzada Emmastraat / Koningstraat 





DIADOMINGO den oranan di mainta ta sosode un 
accidente di trafico riba e cruzada conoci Emma/Koning- 
straat. 

Un Jeep Wrangler V-car maneha pa un turista no a para 
n’e cruzada. Net n’e momento ey un auto tabata yegando 
e cruzada. 

E Jeep ta dal e auto hopi duro, causando bastante daño 
material. Pa straño cu e por ta y mirando e daño mate- 
rial, niun hende a resulta herida, loke ta hopi bon. 


Diasabra anochi: 

Auto a alcansa dama turista dilanti Bestuurkantoor 




DIASABRA anochi den careda di 9’or, informacion 
a drenta cu algo pasa na altura di Bestuurkantoor. 
Auto lo a alcansa un turista cu probablemente du- 
rante cu e persona ta cruza, auto lo mishi cune, cau- 
sando cu e lo cay. 

Pero, despues di un rato e mesun turista femenino 
aki a lanta sigui cana y/of a bay sinta riba acera. 
Paramediconan cu a yega cu urgencia dor cu auto a 
dal hende, ta haya nan cu un dama sinta riba acera 
y tabata mustra ok. Asina mes Paramediconan a 
haci un control riba e dama. E auto envolvi ta un 
Toyota Yaris. 

Homber cu corta serio cu Grind Machine 

DIASABRA atardi algo prome cu 3’or 
polis y ambulance a ser pidi patras di 
Chesterfield esta den Jansteenstraat. 
Eynan un cabayero di edad lo a haya un 
corta serio na su pia. 

Na yegada di polisnan nan a topa cu un 
hende homber cu lo tawata trahando cu un 
Grind Machine. 


Dado momento algo a bay fout cu e ma- 
chine of mal movecion y a causa cu e Disk 
a corta e cabayero seriamente na su pia 
drechi. 

Paramediconan cu a mira con serio e heri- 
da ta mesora a sali direccion Dr Horacio E. 
Oduber Hospital cu urgencia. Na yegada 
por mira e cabayero ariba e cama y toch 
tawata mustra hopi trankil. 

Nos ta desea e cabayero tur cos bon y e re- 
cupera lihe. 




Dos muhe deteni pa bringa riba caya 




DIASABRA den oranan di marduga a manda 
varios unidad di polis cu urgencia na altura di Cas 
Casuela pa motibo di un pelea formal cu lo tabata 
bayendo for di man. 

Na yegada, Polis a bin compronde cu tabata trata 
di un pelea entre dos dama, cu pa un of otro motibo 
a haya nan mes den un discusion cu lo a bay for di 
man y a bula riba otro. Polis mesora no a perde pa 
gana y a detene ambos dama pa bringa riba caya. 
Segun por a compronde, e problema a cuminsa for 
di paden ora cu un a ataca e otro. Siguridad di e 
negoshi a dicidi di saca ambos pafo y a informa nan 
cu nan no por drenta bek. Pafo tabatin basta hende 
y mirando cu tabata casi mainta, a core cu tur hen- 
de for di e sitio. 

Ambos a wordo hiba Warda di Polis caminda cu 
nan lo mester bay duna cuenta di nan comporta- 
cion riba caminda publico. 

Tabatin varios unidad policial na e sitio mirando cu 
tabata controlando orario di cierre di negoshinan. 

Motociclista di Harley a sak den otro despues di accidente 




DIADOMINGO marduga momento cu polisnan mes- 
ter pasa cera establecimento nocturnonan, un accidente 
a sosode. 

Tawata diadomingo marduga cu despues cu e estableci- 
mento na Tanki Leendert a cera, un manehador di un 
Harley posiblemente kier a mustra kico su Harley tin 
aden pero no a bay e bon. 

Panort di e rotonde nobo di Tanki Leendert el a dal abou. 
Pero manera ela dal abou ela lanta bek, esta ariba su pi- 
anan. Despues di un rato el a cuminsa sinti malo y a sac 
den otro. 

Agentenan pafo di e establecimento a bay mira su situa- 
cion y por a mira cu e motociclista a haya golpi. 

Mesora a pidi pa Ambulance y na yegada di e Paramedi- 
conan nan a dicidi di transporta e homber pa Hospital. 


Bringadonan a huy ora tende polis ta na caminda 






DIADOMINGO marduga pa 
mas o menos 2’or varios patruya 
a bay Ex Funchal awor 809 
night club. 

Bouncernan lo a splica polis kico 
tur a pasa esta cu tawata tin 
pelea, pero na yegada di polis ya 
esnan envolvi a bandona e sitio. 
Siguridad a pidi agentenan 
pa durante patruya tira bista. 
E edificio aki a cambia varios 
nomber durante cu aña ta pasa. 

Nissan Murano a yi causa" accidente y a sigui core 





DIASABRA mainta polis y tambe ambulance a bay Catiri, 
unda un poco mas panort di e supermercado a sosode un 
accidente di trafico. 

Na yegada polis a topa cu solamente un vehiculo, cu tawata 
un Suzuki Alto color cora. Den dje dos hoben. Segun nan 
version un Nissan Murano color preto lo a bay purba pas- 
anan den e bocht, causando cu nan mester a baha caminda 
cu tur e consecuencianan. 

Despues di e hecho aki e Nissan a sigui bay manera nada 
no a pasa. Durante cu e Suzuki a baha caminda nan a rasca 
algun mata pa despues bay dal contra un palo di Elmar. 
Na yegada di Paramediconan a controla e ocupante si nan 
ta ok, pero e chauffeur si mester a bay Hospital debi cu el a 
dal su pecho duro contra e stuurwiel. 


Accidente cu hopi daño material 




DIASABRA marduga pa mas o menos 
2:15 polis a bay e crusada pabou di Pacifico 
Paradera, unda un accidente basta fuerte 
a tuma luga. 

Por bisa cu den e caso aki falta di preferen- 
cia a hunga un rol. 

Na e sitio polis a topa cu un Nissan Infiniti 
y Kia Rio blanco. Eynan por a tende cu e 
KIA tawata bin for di pariba, momento cu 
e Nissan Infiniti a sali pa bay direccion 
Piedra Plat. 

Chauffeur di e KIA a purba na evita un 
choke, pero no a logra y a dal contra e Nis- 
san parti robes patras. Ariba caminda por 
mira e lastro di brake di parti e KTA RIO. 
Ambos a vehiculo a sufri basta daño mate- 
rial, loke ta mas importante cu no tawata 
tin hende herida. 

Auto coriendo den direccion prohibi ta topa Polis 




DIADOMINGO marduga patruya a topa cu un 
Toyota Yaris biniendo den verboden richting. 
Esaki tawata cerca di e crusada di Emmastraat 
cu Avenida Alo Tromp. 

Agentenan mesora a cende nan luz blauw y 
duna indicacion pa stop, nan lo no por a sigui 
bay tampoco debi cu nan a wordo blokia. 

Den e auto tawata tin tres ocupante, dos dama 
y cabayero. Un di e damanan y e cabayero debi 
cu nan ta stranhero a ser pidi pa nan documen- 
tonan. No ta conoci pa nos si e tercer persona ta 
local. 

E dama y e cabayero no por a mustra polis doc- 
umentonan cu ta mustra cu nan ta legal ariba 
Aruba. 

Door di esaki autoridad a detene nan y despues 
na Warda di Polis lo contact GNC, cu lo mester 
averigua nan status actual. 


Homber kier a paga pa lift 



pero Polis a hib'e Warda 



DIASABRA anochi den careda di 9’or na e salida di 
Busnan di Arubus patras di Royal Plaza, polis a spot 
un homber burachi purbando subi bus. 

Mesora e agente policial di trafico a baha y mirando 
cu e cabayero no por para mes ariba su pia a pidi pa 
un patruya y Transportwagen. 

E cabayero di habla Spaño parce te hasta kier a paga 
hende aparentemente 100 florin pa hib’e cas. 
Transportwagen a yega y agentenan a cana cu e ca- 
bayero y yud’e subi den e vehiculo. Den un cel e ta 
mas safe cu ariba caya burachi y cu placa den su saco. 

Monumentenbureau a firma entrega di e parti 
monumental di e edificio di Bestuurskantoor 



DEN un acto formal, riba 16 di october 2019 a firma e entrega 
di e parti monumental di e edificio di Bestuurskantoor. Esaki 
a wordo firma dor di Minister Presidente, sra. Mr. Evelyna 
Wever- Croes, Directora di Momentenbureau, sra.ing. Yvonne 
Webb-Kock y director di Van Kessel Havenbouw, sr. Jan van 
Kessel. 

Edificio monumental 

E edificio di Gobiemo a wordo inscribi den e Registro di Monumento 
riba 1 di juni di aña 2010. Na aña 14 maart 2017 e edificio aki a ricibi 
su “Seyo di Monumento Proteha”. E edificio ta hopi importante pa 
nos historia y ta categorisa como un monumento di categoria A, 
segun e actual criterionan di Monumentenhandboek di Aruba.y ta 
importante pa Amba pa: 

Importancia di e edificio como expresion di un desaroyo 
social y politico; 

Laso specifico cu e historia di constmccion durante di e 
Segunda Guera Mundial; 

Importancia di e edificio como expresion unico di desaroyo 
geografico banda di e costa y un desaroyo administrativo; 
Importancia di e edificio como un expresion di un desaroyo 
tipologico di arkitectura climatologico di DOW y pasadia 
pa militaman; 

Balor etnologico pa e desaroyo di e pais Aruba; 

Balor pa e historia di arkitectura y tecnica di constmccion; 
Su balor halto di calidad estetica di e diseño; 

Importancia di e detaye di e porta y bentana, blafon y dalc cu 
ta pasa e muraya; 

Nificacion di e obheto como parti esencial di un totalidad 
grandi cu ta di importancia nacional cultural-historico, 
arkitectura-historico y desaroyo urbano; 

Importancia unico pa unda e edificio ta situa na L.G. 

Smith Boulevard cu e cercania di e waf y su relacionnan cu 
mas edificionan historico; 

Importancia di e edificio pa aspecto di aparencia di 
Oranjestad; 

Importancia di e edificio den relacion cu autenticidad visual 
cu e contexto urbano; 

Balor di e obheto pa ta unico den su arkitectura-historico 
y scarsedad como luga militar y edificionan di Gobierno. 


Restauracion 

Na fin di aña di 2017 a dicidi di prepara e restauracion di e edificio 
monumental aki. Despues di un destaho publico y trabaonan a 
wordo otorga na Van Kessel & Havenbouw. E proyecto a wordo 
prepara dor di DOW pa e hala A cu B y Monumentenbureau 
a prepara e hala Cu ta e parti situa na L. G. Smith Boulevard. 
E restauracion a wordo ehecuta riba un nivel hopi halto y 
cumpliendo cu e reglanan pa edificionan monumental. 

Asina a habri e balconnan dilanti bek, a trece e fachada di 
entrada bek, tur e porta y ventana na hala C ta den nan estado 
original. Tambe a trece e edificio monumental bek den su color 
original. Partinan semper den edificionan historico cu ta keda 
un reto ta trece coriente, airco, camaranan cu no por ta visibel 
riba e fachadanan. Tin parti cu a polish e tegelanan bieu y trece 
linoleum cu tabata poni riba e vloeman. Tur esaki combina cu 
partinan modemo pa ubica e destinacion di por eherce e trabao 
diario y importante pa gobema. 

Gradicimento 

Monumentenbureau ta gradici su Minister di Cultura sra. 
Xiomara Ruiz-Maduro, Minister di Infrastmctura, sr. Otmar 
Oduber y e conseho di Minister pa e confianza ricibi pa restaura 
otro edificio Monumental. 

Monumentenbureau 

Monumentenbureau ta e instancia gubemamental encarga cu e 
ordenanza di Monumento, ta encarga cu tur asuntonan general 
di monumento, ta prepara y desiña y traha e descripcion pa 
destaho pa restauracion di monumento. Alabes e instancia 
ta supervisa y maneha restauracionnan, ta controla y duna 
permiso di monumento. Monumentenbureau ta encarga tambe 
cu tur asuntonan tecnico di monumento, ta duna informacion y 
educa y ta e instituto di conocemento di monumento di Amba. 
E departamento gubemamental aki ta ekipa cu e expertonan di 
monumento di Aruba. 

Minister Ruiz-Maduro: 

E restauracion di e edificio di Bestuurskantoor 
a cumpli cu reglanan pa edificio monumental 

Un tremendo trabou di Monumentenbureau pa conserva partinan di e edificio 



RECIENTEMENTE a tuma luga e entrega di e edificio monumental di 
Bestuurskantoor cu a wordo restaura. E oficina di Gobierno ta estableci 
den e edificio aki for di añanan 50. Hunto cu e edificio di Corte ta e unico 
edificionan cu pa mas di 50 aña a keda wordo uza pa mesun destinacion 

Historia di e edificio di Bestuurskantoor 

E edificio di Bestuurskantoor a wordo traha na comienso di Segunda 
Guera Mundial, entre 1942-1943 y e tawata fungi como kazerne militar y 
hospedahe di e oficialnan. E edificio ta rondona dor di Zoutmanstraat na 
banda pa nort, A.M. Schultestraat na banda oost y L.G. Smith Boulevard 
na banda pazuid. Apesar cu a traha e edificio pa kazerne, ya tabata dicidi 
caba cu asina cu guera caba e lo fungi como edificio gubernamental. E 
diseño ta di DOW-Curaçao y ta ilustra e caracteristicanan tipico di arki- 
tectura di DOW di e añanan cuarenta y comienzo di añanan cincuenta di 
siglo pasa. 

Aki ta trata di un arkitectura specialmente traha pa e clima tropical, 
reconocibel pa e fachadanan aclimatisa, esta veranda cubri, rondona cu 
galeria, portal di beton, leishi pa porta y bentana cu ta sali afo, jalusi di 
palo. Tambe e edificio ta traha den e direccion di biento y rondona pa un 
espacio habri. A traha e edificio aki den mesun temporada cu a traha un 
otro edificio na L.G. Smith Boulevard destina pa defensa. Den e edificio 
aki tabata ubica Teatro de Veer despues, pero a basha esaki abou pa por 
traha un ‘shopping mall’ moderno. Esaki ta encera cu e Bestuurskan- 
toor actual ta e ultimo construccion riba e boulevard cu ta recuerdo di e 
periodo di Segunda Guera Mundial. 

E restauracion a cumpli cu e reglanan di edificio monumental 

E mandatario ta informa cu e restauracion di e edificio di Gobierno a 
wordo ehecuta riba un nivel hopi halto y a cumpli cu e reglanan pa edifi- 
cionan monumental. E funcionarionan di Monumentenbureau a haci un 
tremendo trabou pa asina por a restaura e edificio y conserva partinan 
original di e edificio. 

Gradicimento 

Minister Ruiz-Maduro ta sumamente contento di por a logra restaura y 
conserva gran parti di e edificio di Bestuurskantoor cu tin un gran balor 
historico. E mandatario ta gradici su colega Minister di Infrastructura, 
Otmar Oduber, Conseho di Minister, Van Kessel & Havenbouw y tambe 
DOW pa nan bunita trabou. Un danki special ta bay na e funcionarionan 
di Monumentenbureau pa nan trabou valioso di conserva e patrimonio 
aki especialmente pa e generacionnan cu ta sigui nos tambe por admira y 
disfruta di nos herencia. 



































































Dialuna, 21 October 2019 


AWEMainta 


17 


Oficina Central di Estadistica ta presenta: 

Resultadonan principal di Indice di Prijs di 
Consumo (CPI) pa luna di augustus 2019 


E CPI pa luna di augustus 2019 ta 99.80, loke ta rep- 
resenta un caida di 0.3% compara cu e indice di juli 
2019 (100.06) y acumulando un subida di 3.2% te cu 
na augustus di e aña aki. 

E cambio di e CPI p’e ultimo diesdos (12) lunanan (Au- 
gustus 2018 te cu Augustus 2019) ta 4.0%, un caida 
di 0.7 ppt compara cu e periodo corespondiente di aña 
pasa (4.7%). 

E promedio anual di e tasa di inflacion p’e periodo di 
augustus 2018 te cu augustus 2019 ta 4.1%, un subida 
di 2.3 ppt compara cu e 1.8% registra den e periodo di 
augustus 2017 te cu augustus 2018. 

Durante e luna aki, cuatro (4) di e diesdos (12) sector- 
nan a registra caida di prijs. E caidanan cu tabatin e 
mayor efecto riba e CPI a wordo registra p’e sectornan 
di “Recreacion y cultura” (-3.0%) y ““Cuminda y bebida 
no-alcoholico” (-0.6%), causando un efecto di -0.26 y 
-0.10 ppt, respectivamente. E caidanan den e restante 
sectornan a contribui cu un efecto di -0.03 ppt riba e 
CPI di augustus 2019. 

E caidanan aki a wordo contraresta parcialmente dor 
di principalmente un subida den e indice di e sector 
di “Transporte” (0.9%), cu a contribui cu un efecto di 
0.11 riba e CPI di augustus 2019. E subidanan den e 
sectornan restante a contribui cu un efecto di 0.02 ppt 
riba e CPI di augustus 2019. 

E caida den e sector di“Recreacion y cultura” a wor- 
do causa dor di un caida den e categoria “Vacacion” 
(-13.6%), causando un efecto di -0.26 ppt. 

E caida den e sector di “Cuminda y bebida no-alcoholi- 
co” a wordo causa dor di un caida di 0.6% den e catego- 
ria “Cuminda”, causando un efecto di -0.10 ppt. 

E subida den e sector di “Transporte” a wordo causa 
dor di un subida den e categoria “Gasto relaciona cu 
uso di vehiculo di transporte personal” (1.9%), causan- 



do un efecto di 0.15 ppt. 

CANASTA DI CONSUMO 

E canasta di consumo di e CPI ta consisti di 408 bienes 
y servicionan. Compara cu juli 2019, 24.5% di e bienes 
y servicionan aki a conoce un aumento di prijs causan- 
do un efecto di 0.47 ppt, mientras cu 21.8% ta mustra 
un caida di prijs, cu a contribui cu un efecto di -0.73 
ppt y p’e restante 53.7% no tabatin cambio den prijs. 
Prijsnan di bienes a subi cu 0.1% y a causa un efecto 
di 0.03 ppt. Prijsnan di servicionan a conoce un caida 
di 0.7% y a causa un efecto di -0.29 ppt. 

CORE INFLACION 

E CPIC (core inflation) - CPI excluyendo e efecto di 
energia y cuminda - a registra na augustus 2019 un 
subida di 2.9%. E indice di energia - cu ta consisti di e 
productonan: electricidad, awa, gasolin y diesel a reg- 
istra un subida di 1.4%. 

E indice di cuminda a registra un subida di 12.4%. 

BESTAANSMINIMUM 

E bestaansminimum pa un hogar consistiendo di dos 
(2) adulto y dos (2) mucha (edad 0-14 aña) na augustus 
2019 ta Afl. 4,981, un subida di Afl. 339 compara cu 
augustus 2018 (Afl. 4.642). E bestaansminimum pa un 
hogar di un (1) adulto ta Afl. 2,372, un subida di Afl. 
162 compara cu augustus 2018 (Afl. 2.210). 

Arubaanse Voetbal Bond a lansa proyecto grandi: 

Grow Football ta hiba futbol na Aruba pa e s guiente nivel 



DIAMARS a tuma luga lansamento 
di un proyecto grandi, “Grow Football 
Aruba”, un proyecto “Integraal” cu ta 
consisti di cuater asina yama “deel 
projecten”parti. Segun Presidente di 
AVB, ing. Richard Dijkhoff, e proyec- 
to aki a bin despues di algun aña di 
preparacion pa su ehecucion. Semper 
a papia y a purba na splica, convence 
e partnernan kico ta idea di e federa- 
cion y diamars ultimo a haci’e publico. 

A haci un presentacion den Ballroom 
di e Compleho Deportivo Franklin 
Bareño na Piedra Plat, na e clubnan, 
na e invitadona y tur e stakeholder 
nan di AVB, den kico e proyecto ta 
encera y awor aki, segun ing. Dijkhoff, 
ta un tiki mas cla den kico ta referi na 
dje na momento cu tawata trata na 
splica e clubnan di e intencionnan di 
AVB. 

Por ehempel a scoge cuater area cu 
lo bay dedica atencion riba nan, cu 
ta Club Development Program, Train 
the Trainers/Coach the Coaches, 3 
Academia den e categorianan di U-13, 
U-15 y U-17 y Seleccionnan Nacional 
di diferente categoria. 

Cu esaki pa ing. Dijkhoff ta un mo- 
mento toch emocional, pa motibo cu e 
por mira concretisacion di loke cu el a 
bin ta traha den e ultimo seis añanan, 
hunto cu su directiva. Cu esaki, tur 
hende ta bay mira mas cla tambe e 
direccion cu kier bay cu e federacion. 
Awor ta bay haya pregunta dicon 
esey, dicon esey no. Awor aki tur cos 
ta prescribi. 

Tin partnernan cu experticio necesa- 
rio cu tin cu yuda AVB. Awor ta den 
fase di inicia diferente proyecto cu ta 
bay bira mas visibel. Partnernan lo 
compronde awor kico a prepara e ul- 
timo añanan. 

E clubnan presente 

Contrario na pasado cu sala ta bashi 
ora invita clubnan, diamars ultimo 
sala tabata yen di dirigentenan yena 
di expectativa y cu compromiso pa 
sigui desaroya futbol riba nos isla. 
ign. Richard Dijkhoff mes a keda sor- 
prendi, aunke el a spera si, pa motibo 
cu esaki por wordo considera como 
parti di e club licencing. E clubnan e 


momentonan aki ta mas consciente di 
nan rol y esey ta refleha den nan pres- 
encia, pa motibo cu nan sa cu nan tin 
cu bay cumpli cu cierto exigencianan 
cu ta poni pa FIFA/CONCACAF. E 
ora ey, pa bo por cumpli cu e exigenci- 
anan, bo mester ta bon informa. 

Esey ta loke cu Dijkhoff ta sinti den e 
clubnan cu nan a capta e mensahe y 
nan ta comprondiendo nan rol y nan 
kier duna nan aporte na e program- 
anan aki. Na fin di cuenta, por bus- 
ca FIFA por busca CONCACAF, por 
busca tur experto di mundo, pero na 
fin di cuenta, ta nos mes, como federa- 
cion, como club, como hungado, como 
dirigente, ta nan mes tin cu haci’e. Ta 
importante pa tuma nota di kico e ta, 
compronde kico e ta, pero tambe duna 
e contribucion na e proyectonan. No 
solamente duna contribucion, pero 
compronde cu bo tin un papel/rol como 
organisacion pa hunga den e proyec- 
tonan aki. 

Por ta e ta bay tin un tiki dolor di 
cabes, pero no mester preocupa pa 
esey, pasobra AVB tin e hendenan pa 
yuda cu esaki. Como federacion ta fa- 
cilita e clubnan y e unico cos cu ta pidi 
ta compromiso. Si bo ta dispuesto pa 
contribui cu e proyecto, e ta garantisa 
cu lo yega na e resultadonan cu kier 
pa yega. Na final di cuenta ta bay tin 
miho hungado, ta bay tin miho com- 
petencia, ta bay tin mas fanaticada, 
ta bay tin clubnan cu metanan stip- 
ula, ta bay tin seleccionnan nacional 
cu miho preparacion. E ora ey ta evita 
tur e discusionnan cu tin. 

Halsa e nivel di futbol na Aruba 
Nick Veenbrink di NMC Bright taba- 
ta tey presente durante di e presenta- 
cion di AVB riba Grow Football Aruba. 


Ta un plan pa desaroya futbol riba e 
isla, pa asina inverti den cuater parti. 
Veenbrink a sigui splica cu e plan aki 
ta pa hisa e nivel di futbol riba e isla. 
A planea varios sesion. Nan partner 
Dotcomsport a bin duna sosten den e 
proceso den futbol. Tambe a purba di 
centralisa den e aftrap di tur e par- 
tinan, caminda cu tur e clubnan por 
ta representa den tur e sesionnan, pa 
asina guia nan den e programa aki. 
Veenbrink tabata na Aruba caba pa 
sigui su curso den KNVB pa forma 
un bista con futbol riba e isla ta keda 
organisa. E tempo ey a bin cu un for- 
macion di plan. A bin cu hopi bon idea 
y vision riba unda e futbol di Aruba 
tin cu bay. Tambe a bin cu e punto di 
ehecucion. Veenbrink ta contento cu a 
yega e momento y cu hunto cu AVB y 
en particular cu e clubnan pa cuminsa 
traha cu e hungadonan. 

Dotcomsport 

Johan Henkes, director y doño di Dot- 
comsport for di Hulanda, a comenta 
nan ta facilita pa e parti digital. Tur 
cos ta keda documenta pa loke ta un 
hungadonan. Pero lo mas principal 
pa sostene e hungadonan, e coach- 
nan te cu e ekiponan nacional. Tur 
e hungadonan aki ta haya un luga y 
ta keda monitorea den nan sistema. 
Den CONCACAF simplemente no tin 
otro iniciativa cu ta completa cu un 
Grow Football Plan, cu a lansa dia- 
mars. Henkes ta hopi entusiasma cu 
esaki y ta spera cu mas pais y isla por 
haci uzo di un plan asina. Cu locual 
cu keda implementa lo soluciona hopi 
problemanan cu tin actualmente ora 
ta trata por ehempel kende ta hunga 
contra otro, na unda y na ki ora. Cua 
ta e resultado di e wega, kende a score 
etc. etc. Pues henter e proceso aki lo 
keda digitaliza. 

Parlamentario Setty Christiaans-Yarzagaray: 

## Despues di tcmto cma di a 
goberna pais Aruba y di ta den 
politica, ainda Mike Eman no ta 
comprende kico ta inflacion ,# 

POR a tuma nota, atrobe, den medio di comunicacion con 
ex Prome Minister, Mike Eman, un persona cu a nenga di 
representa asina tanto votador cu a confi’e den Parlamen- 
to, den su afan y jaloezie contra e actual Prome Minister di 
Aruba, tin e tribilidad di uza cifra pa, atrobe, manipula un 
storia pa, atrobe, pueblo haya duele di dje y pensa cu e t’e 
martir di e pueblo di Aruba, segun Parlamentario di MEP, 
Setty Christiaans-Yarzagaray. 

Manipulacion di uzo di informacion 

Parlamentario sra. Setty Christiaans-Yarzagaray a anali- 
sa e articulo di Mike Eman p’asina atrobe constata con, 
manera semper - pasobra ta parce cu realmente e no con- 
oce otro manera - ta manipula den e forma di uzo di infor- 
macion p’asina pueblo haya duele di dje atrobe. 
Revelacion den uzamento di informacion ta dia cu su par- 
tido realmente kere den data y haci bon uzo di dje mirando 
cu durante su temporada di gobernacion e mes conhunta- 
mente cu otro Minister e tempo ey, a percura pa e depar- 
tamento aki cu tanto e ta uza informacion awe, no ricibi 
fondo pa haci investigacion y ora e departamento aki logra 
obtene cierto informacion, nan a make sure p’e informa- 
cion importante aki no wordo divulga. 

Period Average Inflation y Core Inflation 

Parlamentario Setty Christiaans-Yarzagaray ta haya cu 
uzo adecuado y apropia di informacion ta necesario y im- 
portante y p’esey e Parlamentario ta bay dedica e parti aki 
pa yuda educa entre otro Mike Eman kico informacion 
di inflacion cu el a papia di dje kiermen. Pa añanan largo 
CBS ta midi cambio den prijs di un cantidad di producto 
na Aruba y cu tur informacion compila ta midi inflacion na 
Aruba. 

Den e tabel adhunto por mira informacion di inflacion pu- 
blica pa CBS riba nan website desde 2010 te cu juli ultimo 
di 2019. Informacion di 2010 te cu 2018 ta riba un base 
annual, mientras cu informacion di 2019 ainda ta riba un 
base mensual. 

Por nota e “Period Average Inflation”, cu ta e indicador mas 
uza pa midi inflacion, pero tambe por nota un indicador cu 
yama “Core Inflation” cu ta wordo midi kitando algun com- 
ponente of producto for di calculacion di inflacion mirando 
cu e prijs di esakinan ta hopi volatil. E componente cu ta 
kita di e calculacion di inflacion pa calcula “Core Inflation” 
ta entre otro cuminda y gasolin. 

Efectonan di aumento di prijs di gasolin 

Pues si e prijs di gasolin p.e. ta wordo kita di Core Infla- 

Key Consumer Priee Index Indicators 


Month 

Dec-10 

Dec-11 

Dec-12 

Dec-13 

Dec-14 

Dec-15 

Dec-16 

Dec-17 

Dec-18 

Jan-19 

FeO-19 

Mar-19 

Apr-19 

May-19 

Jun-19 

Jul-19 

Development of the CPI 

Period average % change 

2.1 

4.4 

0.6 

-2.4 

0.4 

0.5 

-0.9 

-1.0 

3.6 

3.8 

3.9 

3.9 

4.1 

4.2 

4.3 

4.2 

Core inflation % Change (Period averase inflation) 

-0.4 

1.7 

0.1 

0.3 

0.1 

13 

0.7 

03 

1.9 

2.1 

23 

2.4 

2.6 

2.9 

3.1 

3.0 

Food 

Gasoiine and diesei 

-2.7 

10.6 

4.5 

18.9 

2.5 

2.7 

0.0 

-2.5 

2.2 

-2.3 

1.9 

-20.1 

4).l 

-7.9 

0.8 

9.2 

12.2 

13.9 

13.2 

13.5 

12.8 

12.6 

12.7 

12.0 

12.6 

11.2 

12.4 

10.5 

12.4 

9.0 

12.5 

6.7 

Crude oil price 

Yearly average price (in USS) 

Yearly % change of average price 

79.21 

28.9% 

94.74 

19.6% 

94.25 

98.00 

93.49 

-4.6% 

48.71 

-47.9% 

43.17 

-11.4% 

50.85 

65.08 

28.0% 

50.65 

54.45 

57.84 

63.89 

60.89 

54.66 

57.28 

Gasoline prices 

Yearty average price (in Afl. cents per liter) 

Yearty % change of average price 

193.43 

10.4% 

229.48 

18.6% 

235.53 

2.6% 

229.48 

-2.6% 

224.24 

-2.3% 

179.74 

-19.8% 

165.87 

-7.7% 

180.79 

9.0% 

204.95 

13.4% 

188.50 

189.40 

197.70 

197.70 

209.50 

209.50 

208.0C 



tion pasobra e ta fluctua tanto, ta mas cu logico cu mester 
wak e calculacion di prijs di crudo y gasolin apart pa com- 
prende dicon inflacion ta comporta asina y ki efecto gaso- 
lin tin pues riba inflacion. 


Tambe ta mas cu logico cu momento cu gasolin su prijs 
subi, cu esaki tin su efecto no solamente den e calculacion 
di inflacion pero e tin su efecto riba transporte di producto 
pa Aruba, pues tambe tin efecto riba productonan. 

Den e mesun tabel adhunto por nota p.e. cu mientras infla- 
cion na 2018 tabata 3.6% cu gasolin so tabatin un subida 
di 13.9%. Mientras Mike Eman ta kere cu durante 2015 y 
2016 tabata su forma di goberna a haci cu prijs na Aruba 
y calculacion di inflacion tabata na bentaha di pueblo, den 
e tabel aki por mira claramente con prijs di crudo y conse- 
cuentemente prijs di gasolin tabata mas abou den tur e 10 
añanan di informacion den e tabel aki. 


Crisis Tax y aumento di inflacion 

Pa loke t’e ultimo 7 lunanan di aña 2019, mester constata 
cu e aumento di inflacion pa gran parti a wordo influencia 
debi n’e aumento di prijs di gasolin y tambe gastonan di 
transporte di producto cu tambe tin su efecto riba produc- 
tonan di cuminda. 

Pa loke ta trata aumento di BBO, esey a manifesta su 
efecto caba desde momento di su introduccion cu tabata 
na juli di 2018. Tabata hustamente e maneho desastroso 
di aumenta drastico di nos debe nacional durante 8 aña di 
Gabinete Eman cu a obliga e Gobierno actual di aumenta 
e BBO, esta e BAVP (Crisis Tax) y p’asina trata di mitiga 
e derumbe financiero cu Mike Eman a hinca nos pais aden. 
Decision di introduccion di otro tipo di belasting of subida 
di BBO ta algo cu Mike Eman tambe a hay’e enfrenta cu 
ne, pero nunca tabatin e corahe pa haci’e. 

Asina nos por constata y comprende tambe dicon Mike 
Eman a hiba Aruba unda cu e ta. Enbes e educa su mes 
riba e topico aki y tur otro informacion, e ta keda maluza, 
mal informa y mas ainda mal educa un pueblo, lubidando 
cu awentempo t’asina mas facil pa busca y comprende in- 
formacion. Ta parce cu ta su so ta kere ainda den e forma 
di haci politica manipulando cu informacion y mente di 
hende, Parlamentario Setty Christiaans-Yarzagaray a 
duna di conoce. 

DIASABRA madruga pa 
mas o menos 1:30, Polis a 
bay na altura di Citgo Bou- 
levard pa un accidente unda 
tin un ambulance envolvi. 
Na yegada Polisnan a topa 
un ambulance basta kibra y 
un Toyota Corolla den ver- 
boden dilanti e ambulance. 

Segun nos a compronde, e 
ambulance riba su ruta bay- 
endo pabou a haye sorpren- 
di cu un Corolla, cu a bin 
straight ariba den verboden 
enbes di bay cu e bocht na su 
man drechi. 

Dor di no a bay na su man 
drechi, el a causa e acci- 
dente. Aki e ta dal, por bisa 
frontal contra e ambulance. 
Polisnan e sitio a constata 
mesora cu e chauffeur di e 
Corolla tabata bou basta 
burachi. N’e sitio el a wordo 
deteni y transporta pa war- 
da. 

Ningun persona a resulta 
herida den e accidente aki, 
pero loke ta daño material 
esey si ta basta. 

Personal di GNC mester a pidi asistencia 
di Polis pa calma detenidonan 




DIABIERNA atardi 
pa mas o menos 6:30 por 
a mira hopi patruya di 
Polis bayendo direccion 
Sabana Berde. T’asina 
cu personal di Guarda 
Nos Costa lo a haya nan 
den preta cu algun de- 
tenido. Mas o menos un 
8 agente policial mes- 
ter a reforsa personal di 
GNC. 

Tur storia tin dos banda, 
kico a causa cu tension a 
subi den e base di GNC 
no ta conoci. 

Despues di algun rato 
cu Polis a yega, nan a 
yuda calma e situacion. 
Transportwagen a sali 
cu hende, pero no ta con- 
oci si ta mas cu un. 

Parlamentario Hendrik Tevreden (MEP): 

# Red Ribbon Week # t # e siman cu FADA 
ta sigui conscientisa nos hobennan riba 
e maluso di tur tipo di droga 

Nan lo conscientisa na un forma creativo 


YA ta 7 aña caba cu FADA 
mediante ‘Red Ribbon Week’ 
ta conscientisando princi- 
palmente hobennan riba e 
consecuencianan cu abuso di 
droga y otro habitonan nega- 
tivo lo por tin riba nan bida. 
E ta un conscientisacion di 
un siman, cuminsando awe 
dia 21 di october unda cu ta 
usa diferente forma creativo 
y di mas atractivo p’e hoben- 
nan por pone atencion n’e 
problematica di adiccion. 

E aña aki e lema ta: Send a 
message, stay drug free! Y 
netamente esey t’e mensahe 
cu nos kier manda for di Parlamento hunto cu FADA, 
pa nos comunidad, keda liber di droga! 

Mas cu un mensahe, nos a tuma accionnan 

Atrabes di Social Crisis Plan, un plan di 32 miyon flo- 
rin cu Parlamento di Aruba a sostene den su mayoria. 
Tin diferente accion cu ta y a wordo implementa caba 
riba e tematica di adiccion y problema mental. 

Pa keda na uno, esaki ta Fundacion Anti Droga Aruba 
(FADA), un fundacion cu tambe a wordo inclui den e 
Social Crisis Plan. Tin di splica ariba e continuacion y 
e apoyo p’e proyecto BE SMART. 

Esaki ta un programa hopi elabora, riba con ta cambia 
e conducta cu ta hiba e individuo na adiccion. Sea ta 
Gambling, Droga, Videogames of otro habitonan nega- 
tivo manera humamento. E idea ta pa siña e hoben 
con p’e haci un mihor escogencia ora cu e topa su mes 
den situacionnan dificil cu e ta pone bou di hopi pre- 
sion. Y tambe ta trata na involucra mayornan den e 
proceso aki. 


Mayornan tin di keda papia cu na yiunan 

Den sondeonan cu a wordo haci na Merca, ta mustra 
cu un cantidad di 42% di hobennan cu nan mayornan 
ta splica nan regularmente riba e consecuencia di 
abuso di droga, no ta scoge pa usa droga. 

Esey ta nifica cu ta bon pa tur mayor, haci di nan ban- 
da cada biaha cu e chens presenta, entre nan y nan 
yiu(nan), pa splica nan di e consecuencianan cu abuso 
di droga, humamento y gambling ta trece cu ne. 

No por keda sin menciona cu e Crisis Plan Social tam- 
be a enfoca riba e FACT - Team cu tin un concentra- 
cion special pa hobennan y lo ta un ayudo grandi pa e 
famianan, cu mester di e apoyo aki den nan mes seno 
familiar. Cu otro palabra tin hopi atencion pa hoben- 
nan den e maneho aki. 

E problema ta grandi 

E problema ta grandi, pero for di Parlamento nos ta 
keda enfatisa cerca Gobierno cu nos tin di keda tra- 
ha pa logra tin exito. Gobierno di nan banda, especial 
Minister Dangui Oduber di Salubridad, ta atendien- 
do e problema aki den un forma integral, p’asina por 
logra exito duradero. 

E problema ta uno serio, creciente y nos no por keda 
sin atende esaki sin mas, pa ningun motibo, sea fi- 
nanciero of maneho di personal manera CAft kier pre- 
tende. P’esey na cada oportunidad cu presenta, hasta 
manera esaki di ‘Red Ribbon Week’ Tevreden ta haci 
uso di e oportunidad pa apoya e causa pa evita cu 
un otro ciudadano ta cay venci p’e gara di adiccion. 
Laga nos apoya FADA den e siman aki di ‘Red Ribbon 
Week’ participando n’e Siman di ‘Bisti na Locura’ y 
alabes deseanan hopi exito cu esaki. Nos ta invita nos 
comunidad pa participa activamente, pasobra nunca 
bo por sa cu e apoyo aki di conscientisacion, bo lo por 
salba un bida for di e gara di adiccion, Parlamentario 
Hendrik Tevreden a termina bisando. 

Graduacion K mberly Dowers pa 'Bachelor of Arts 1 
den Organization, Governance, and Management 


DIA 27 di augustus ultimo Kimberly Dowers a exi- 
tosamente presenta resultado di su investigacion cu el 
conduci pa obtene e titulo ‘Bachelor of Arts’ di e pro- 
grama academico Organization, Governance & Man- 
agement (OGM) na Universidad di Aruba. 

Kimberly Dowers t’e prome graduado di e cohort 2015 
y e programa su di trinticinco graduado. 

E1 a haci e presentacion dilanti di un comision di grad- 
uacion cu tabata consisti di su tres supervisor kende- 
nan ta Mieke de Droog Ph.D, drs. Yolanda Richardson 
y mr. Freddy Gumbs. Kimberly a conduci un inves- 
tigacion na Dr. Horacio. E. Oduber Hospital tocante 
con entrevista di rendimiento por mehora motivacion, 
desaroyo y rendimiento di empleado. 

Su interes den e topico a surgi durante un pasantia n’e 
organisacion na 2018, ora e topico a ser recomenda dor 
di Departamento di Recurso Humano. 

Kimberly Dowers a haya cu un investigacion di e nivel 
aki lo ta di balor adicional p’e organisacion y por haci 
un diferencia. E organisacion a ricibi e studiante cu 
man habri pa nan por haya conseho obhetivo riba un 
nivel academico y den esencia e studiante a duna con- 
seho pa por mehora e organisacion. 

Kimberly ta sumamente agradecido na Dr. Horacio. E. 
Oduber Hospital y su empleadonan pa a dun’e e opor- 
tunidad di haci un investigacion di un nivel academico 
cerca nan. 

Universidad di Aruba, Departamento di Organiza- 
tion, Governance, and Management y miembronan di 
e comision di graduacion ta felicita Kimberly Dowers 
cu su titulo. Universidad di Aruba, particularmente 
e Departamento di OGM ta felicita e comunidad aca- 
demico, amigo, famia y conocirnan pa e logro di Kim- 
berly Dowers. 

Tambe ta desea Kimberly tur clase di exito pa cu su 
estudio p’e Master Program Public Policy and Human 
Development den Maastricht y su futuro carera. 

Pa mas informacion riba e estudio OGM, bishita e pa- 

gina di web di Universidad di Aruba na http://www. 
ua.aw/OGM y e Facebook pagina cual ta https://www. 
facebook.com/pages/Universitv-of-Aruba-OGM-Orga- 

nization-Governance-Management-FAS/ 

Curso Agricultura basico na Santa Rosa 


Manera ta conoci cu Depar- 
tamento di Agricultura, Cria 
y Pesca Santa Rosa conhuta- 
mente cu Enseñansa pa Em- 
pleo (EPE) a organisa varios 
di e cursonan di Agricultura/ 
Horticultura basico. 

Esaki ta bay a base di e peti- 
cionnan grandi cu tin p’e cur- 
so specifico aki. 

E cursonan aki ta tuma lugar 
riba dialuna cu ta teoria y 
les practico ta na Santa Rosa 
diasabra mainta. E curso ta 
4 bez pa aña. Lesnan aki ta 
wordo duna dor di nos colega 
Ludwig Rasmijn. 

Manera por wordo admira y 
aprecia riba nos potretnan es- 
aki ta riba un diasabra main- 
ta aki na Santa Rosa. 

Por mira tur locual e curistan- 
an ta ricibi y kico tur ta wordo 
planta durante e 6 siman di 
curso. 

E grupo aki ta di e penultimo 
grupo p’e curso aki. Lo bay 
cuminsa cu e ultimo curso p’e 
aña aki durante simannan 
nos dilanti. Ta finalisa mas o 
menos den e prome siman di 
december. 

Asina ta si bo ta interesa den 
e curso aki por busca mas in- 
formacion na Enseñansa pa 
Empleo na tel: 582-5662 of 
por pasa personalmente na 
Engelandstraat. Por bishita 
nan website tambe cu ta www. 
epeamba.com . Y probecha di haya 
mas conocimento riba Agri- 
cultura/Horticultura Basico. 

Aruba parti c pando cu muraya di mosaic na San Nicolas 

Conscientisando tocante "malnutricion di nos muchanan" 


PRONTO Aruba ta bay haya su pro- 
me muraya di mosaic cu lo pone en- 
foke riba un di e retonan mas grandi 
den comunidad cu ta “malnutricion di 
nos muchanan”. P’e proyecto aki Co- 
secha ta colaborando cu artistanan di 
mosaic local y e Fundacion “Ban uni 
man pa cria nos muchanan”. 

Aruba ta e prome den region pa haya 
un muraya artistico cubriendo e tema 
social aki y cu hopi orguyo e partido- 
nan envolvi kier forma parti di e co- 
munidad internacional cu ta traha 
riba e murayanan aki rond di mundo. 

Pa 25 aña caba tin e Fundacion yama 
Conin na Argentina cu su meta ta pa 
combati malnutricion di muchanan. 
Nan ta haci diferente actividad riba e 
tereno aki. 

Inspira dor di Fundacion Conin, dos 
aña pasa un periodista ta lanta e “Or- 
ganización de Murales por un Argen- 
tina sin desnutrición infantil”. Mura- 
listanan di mosaic ta wordo invita pa 
join e organisacion. 

Meta di e organisacion aki ta pa crea 
conscientisacion tocante e tema di 
malnutricion di muchanan y crea 
conscientisacion di Fundacion Conin 
na Argentina cu ta carga e proyecto 
internacional aki. 

E “Organización de Murales por un 
Argentina sin desnutrición infantil” 
a cuminsa colabora cu artistanan in- 
ternacional for di aña pasa. Aruba a 
wordo aserca dor di e organización in- 
ternacional “Organización de murales 
‘Por un mundo sin desnutrición infan- 
til’”. 

Cu Aruba su participacion, Aruba ta 
haya e oportunidad riba un platafor- 
ma internacional pa yuda crea cons- 
cientisacion. Dor di traha un muraya 
ta kies pa un manera sostenibel y per- 
manente di hiba un campaña door di 
no usa papel, ta yuda embeyece lugar- 


nan cu arte y e problema di mucha- 
nan cu malnutricion ta un problema 
cu semper mester haya atencion. 

E muraya artistico lo wordo traha na 
San Nicolas, e ciudad di Arte y Cul- 
tura na Aruba. A scoge e muraya di 
un tienda cu ta bende articulo di mu- 
cha situa den mainstreet cu ta Patrice 
Store. Muraya di mosaic lo keda pa 
semper eynan pa conscientisa tocante 
e reto grandi cu ta malnutricion di 
nos muchanan. 

Pa por traha e muraya aki Aruba mes- 
ter hopi man di mosaic. E motibo cu e 
organisacion na Argentina a scoge pa 
un man ta pasobra esaki t’e simbolo di 
e mucha cu ta pidi bon alimentacion y 
di esun cu ta dune bon alimentacion. 
E man cu ta pidi y e man cu ta duna. 
E enfoke ta riba un mucha cu ta ricibi 
malnutricion pa motibonan social of 
economico; dor di mal custumber den 
nos alimento, dor di problema cu pla- 
ca etc. 

Tur hende por decora nan man cu mo- 
saic, glas of piedra. Na final lo tin di- 
ferente man den diseño di un palo di 
watapana cu ta nos simbolo di para 
duro y sigui bula den e bon direccion. 
E diseño, crea dor di Iustrador Ria 
Arrindell-Broeks, ta duna e piesa su 
toke local cu Aruba ta duna n’e pro- 
yecto aki. 

Cosecha ta duna sosten den organisa 
actividadnan p’e campaña aki na Aru- 
ba. Den Cosecha su “Creative Center” 
ta bay tin dos fecha pa por participa 
n’e tayernan pa traha un man di mo- 
saic, esta 1 y 8 di november. 
Participando n’e tayernan menciona 
bo tambe por forma parti di e bunita 
obra aki dor cu cada man traha di mo- 
saic lo ta parti di e muraya na San Ni- 
colas. 

Mariniers Kazerne lo contribui cu 
e muraya aki dor di tambe organisa 
un workshop priva unda nan lo traha 



man di mosaic p’e bunita proyecto aki. 


Si tin hendenan interesa pa ta bo- 
luntario pa yuda traha e muraya di 
mosaic, por contact Cosecha na aruba- 
cosechasn@gmail.com . Muralista y ar- 
tistanan local lo tey presente cu segu- 
ramente por uza ayudo ora bay traha 
e muraya. 

Cosecha ta mas cu honra pa yuda cu e 
proyecto aki na Aruba. E poder di arte 
ta grandi y tur partido envolvi ta cla 
pa yuda conscientisa y recauda fondo 
y asina keda minimalisa malnutricion 
di nos muchanan. 

Cosecha, artistanan local y e funda- 
cion no ta solamente aportando n’e 
causa aki, pero tambe na desaroyo di 
e caya grandi di San Nicolas. 

Pa mas informacion pa cu Cosecha, 
por bishita e Facebook page di Cose- 
cha: www.facebook.com/Aruba-Cosecha 

Cctrousel 'Love yourself' na Unidad Startjaar di EPB San Nicolas 


‘LOVE yourself t’e nomber di e carousel di in- 
formacion cu Unit Startjaar di EPB San Nicolas 
a drai dia 16 di october 2019. E metanan di e car- 
ousel aki ta p’e alumnonan haya informacion cru- 
cial referente na norma y balor, comportacion y su 
consecuencianan, uzo y abuso di droga y alcohol, 
sexualidad na edad hoben y su consecuencianan, 
consecuencianan ora un hoben ta cay den man di 
husticia, uso y maluso di social media. 

Durante di e dia aki tabatin dos rond di informa- 
cion. E prome ronde tabata pa motivacion cu testi- 
monio di diferente persona. 

E personanan aki ta Eugene Kingsale cu ta ex- 
basebalista profesional di MLB y coach, Gregory 
Milliard cu ta atleta profesional di MMA y prop- 
ertario di Academy Milliard MMA, Alysha Boek- 
houdt kende ta un Psycoloog, Jeanine Rodiguez 
hunto cu Colins John di Slachtofferhulp Y Danna 
Garcia, Miss Aruba Universe 2019 cu a toca e tema 
di e dificultadnan cu e hoben ta pasa den dje. 

Durante di e di dos rond e alumnonan a haya 
workshop y informacion. Cinco fundacion/instan- 
cia a percura p’e alumnonan haya conocemento 
cu nan lo por uza como heramienta pa por tuma 
desicionnan corecto y/of soluciona problema na un 
manera adecua. 

E personanan cu a representa nan fundacionnan/ 
instacianan y a duna workshop ta: 

Jeanmiree v/d Weef y Micheline Maturin di Fun- 
dacion Respetami cu e tema Sexting, Ghislaine 
Koeiman y Richinella Dirksz di Famia Planea 
cu e tema Sexualidad na su momento, Josephine 
Dirksz, Jessy Larmonie di Sociale Zaken cu e tema 
Stipula prioridad y limitenan basa riba norma y 
balor, Rulienne Arends di FADA cu e tema adic- 
cion na alcohol y droga, Anisia Leonard, Cristal 
Brown y Marina Jones di Reclassering cu e tema 
consecuencianan ora abo cay den man di husticia. 

Alumno, docentenan y directiva di EPB San Nico- 
las ta gradici tur profesional aki y instancianan cu 
a colabora grandemante p’asina a haci di e carou- 
sel aki uno exitoso. 

Miembronan di AHATA a siña con nan 
por ta mas exitoso riba rednan social 



ARUBA Hotel & 

Tourism Association 
(AHATA) a organisa 
un training di Digital 
Marketing pa su miem- 
bronan, cu enfoke riba 
fundamentonan di ‘so- 
cial media’ pa negoshi. 
Topiconan cu e training 
a cubri tabata; e parti 
basico di ‘social media’, 
con pa haya clientenan 
via Google y social me- 
dia y kico ta funciona 
awendia. 

Participantenan, por 
medio di e training a 
siña, con nan por tra- 
ha mas efectivamente 
den plataforma digital. 
Awendia hopi cliente ta 
haci uso di rednan so- 
cial pa busca informa- 
cion di companianan y 
servicionan. Strategia- 
nan di mercadeo digital 
ta esencial pa incorpora 
y compronde kiko tur 
por hasi pa tin presen- 
cia riba e plataforman- 
an aki. 

AHATA ta gradici e 
anfritrion La Cabana 
Beach Resort y trainer 
Diederik Kemmerling, 
fundado di The Lab Dig- 
ital Marketing Agency 
Aruba pa su contribu- 
cion na e sesion educa- 
tivo aki. 

Britannia Damas orguyoso di nan uniform 
nobo patrocina pa Aruba Bank 


DIADOMINGO atardi a tuma luga bautismo di e 
uniform nobo di Britannia categoria Damas na veld 
di Britannia na Piedra Plat. Aruba Bank, ta masha 
orguyoso di ta sigui contribui cu deporte. 

Pa nan ta importante como banco pa ta un bon ciu- 
dadano corporativo di nos pais. Aruba Bank ta desea 
Britannia Damas tur cos bon den e proximo campe- 
onatonan. 

Riba e fotonan adhunto por mira e alegria di e fut- 
bolistanan cu nan uniform nobo. Un palabra di pabien 
ta bai na e mucha muhernan di Britannia cu nan uni- 
form nobo. 


4 » 



Encuentro tocante: 

Prevencion di traf cacion di hende y explotacion laboral 


KRALENDIJK - Diabiérné 18 di óctober ultimo a 
tuma lugar e encuentro: “Prevencion di traficacion di 
hende y explotacion laboral: Kico nos por haci huntu”. 
Ministerio di Hustisia y Seguridad a organisá e evento 
aki hunto cu grupo di trabou contra traficacion di hen- 
de y explotacion laboral. 

Dia 18 di óctober tabata Dia Internacional contra di 
Traficacion di Hende. Traficacion di hende riba nivel 
internacional ta ser considerá un forma moderno di 
sclavitud. 

N’e encuentro aki tabatin vários organisacion publico 
y privá pa hunto amplia conocemento, papia riba pun- 
tonan di atencion y fortificá cooperacion pa loke ta tra- 
ta con ta atendé cu traficacion di hende y explotacion 
laboral. 

Tabatin presente representantenan di e.o. Cámara di 
Comercio, Kmar, Inspeccion Laboral, Entidad Publico 



Bonaire y organisacionnan di vários sector manera 
Bonaire Hospitality Group. 

Ricibi athunto un potrét d.r.p.d. Oswin Cristina, She- 
loutska Martinus y Paul Coolen. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

'Zun&ial Ww te $ Qi&Hatmy 


“Señor ta mi wardador, mi’n tin falta di nada 
Den cunucu di yerba berde E ta ponemi sosega. 

E ta hibami na awa trankil, 

Pa mi bolbe haña forsa”. 

Salmo 23 

Cu dolor profundo na nos curason nos ta anuncia cu a bay laga nos 
repentinamente: 

Rolando 

Francisco Maduro 

Mihor conoci como "Ronny”, 

"teacher” of "meneer Maduro” 

Naci: 22 oktober 1947 
Fayece: 16 oktober 2019 

Na nomber di su querida esposa: 

Susan (Susy) Maduro-lrausquin 

Su yiunan: 

Gwendolyn Maduro y Rudolf Kelly 
Ryan Maduro y Sabrina Maduro-Sonensein 

Su nietonan stima: Joaquin y Ariel Maduro 

Su Mayornan: tLeoncio y |Syra Maduro-Tromp 
Su suegronan: tJoseph y Linda Irausquin- Dirksz 

Su Rumannan: 

tAdrian y Gladys Maduro-Lugo y famia 

Hubert y Maxima Maduro-Werleman y famia 

Lilian y Antonio Leo-Maduro y famia 

Leo y Mary-Lou Maduro-De Windt y famia 

Ferdi y Ine Maduro-Van Dorst y famia 

tDonny y Frida Maduro- Maduro y famia 

Alex Maduro y famia 

Grace y Adi Rasmijn- Maduro y famia 

tMiriam Maduro y famia 

Joan y Dennis Ecury-Maduro y famia 

Su swa- y cuñanan: 

Karel y Helen Irausquin-Palm y famia 
Sandra y Hugo Genser-lrausquin y famia 
tHarold Irausquin y Rina Gonzalez y famia 
Joyce Irausquin y famia 
Connie y Allan Burnley-lrausquin y famia 
tPercy Irausquin 

Su madrina: tQueta de Cuba 

Su ihánan: Eugene Maduro y Rudolf Maduro 

Su sobrino- y sobrinanan: 

Suzanne, Eugene, Francis, Frankie, tEdward, Joanne, Rudolf, Lenno, 
Celia, David, Ruben, Donovan, Stephanie, Giannina, François, Richard, 
Rebecca, Syra, Chris, Luisa, Erica, Dennis Jr., Polle, Dieter, Ghisi, 
Diandra, Jethro, Jurgen, Gerald, Kimberly, Zethsia, Darrell, Dody, 
Lindsey, Matthew 

Consuegronan: Carlos & Mirta Sonensein 

Primo- y primanan, demas famia, amigo- y conocirnan, comer- y 
compernan, ex-coleganan di Directie Onderwijs, Reina Beatrix school y 
algun otro skolnan y su bon bisiñanan 

Amigonan di cas: 

Epi & Glenda Wever-Croes 
Frans & Filomena Croes- Krozendijk 
Rudy & Rubia Bislip-Silva 

Demas famia: 

Maduro, Irausquin, Kelly, Sonensein, Tromp, Dirksz, Wever, Thijssen, 
Laclé, Raffini, Lugo, Werleman, Leo, Palm, Genser, Henriquez, Burnley, 
Rasmijn, Werleman, Ecury, Gonzalez, Frank, Leo, De Windt, Van Dorst, 
Van Dieten, Frank, Filipowski, Croes, De Cuba, Nazarkewicz, Silva, 
Kock, Westerburger, Daal, Elsden, Niño Caballero, Lopez, Brokke, 
Falconi 

Si acaso den nos tristesa nos por a lubida algun persona of famia, nos 
ta pidi nos mas sincero disculpa. 

Condolencia ta tuma lugar dialuna 21 oktober 2019 di 7 pm pa 9 pm 
na Aurora Funeral Home. 

Acto di entiero ta tuma lugar diaranson 23 oktober 2019 pa 4’or di 
atardi na Aurora Funeral Home y despues saliendo pa Santana Central 
na Sabana Basora. Nos defunto stima lo ta reposa for di 2’or di atardi 
na Aurora Funeral Home. 

Nos ta lamenta cu despues di entiero nos no ta ricibi bishita di 
condolencia na cas, 



Aufora 

’7u*ten4d & &ie*iuztvu{. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos kier anuncia fayecimento di nos ser keri: 



Sra.Vda. Jacinta 
Werleman-Dirksz 

Vuida di Jacobo "Coco” Werleman 
Mior conoci como "Senta” 

*28-01 -1932 - |18-10-2019 

Acto di entiero lo wordo anuncia despues 


s^>' 


Aurora 




’Zout&Kil vup 


"Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di: 



Irena Filomena Tromp 

*11 -01-1948 - fl 5-10-2019 
Acto di entiero lo wordo anuncia despues 


Aufora 

'&> -—- 


Bendicion y bondad di Señor 
ta compañami tur dia di mi bida, lo mi biba den cas di 
Señor henter mi bida largo 

Cu dolor na nos curason, 
nos kier anuncia fayecimento di nos ser keri: 



Sra.Vda. Dora 
M. Gomez-Hidalgo 

Mihor conoci como”Mama Dora” 
*20-08-1929 - fl 7-10-2019 

Acto di entiero lo wordo anuncia despues 


SPo' 


Au/ora 




’ÇuH&Klt 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”, 

Salmo: 23 

Cu hopi dolor na nos curason, pero conforme cu Dios 
su boluntad nos ta anuncia fayecimento d: 



Mario Harold Everon 

Mihor conoci como "Mai” 

*05-11-1949 |18-10-2019 

Acto di entiero lo wordo anuncia despues. 

Intemacional 


Pa su concepto di Blue Destination 

Elogio internacional pa Bonaire 


KRALENDIJK — Diaranson 
16 di óctober durante e conferen- 
cia ‘From the Poles to the Tropics, 
OCT’s Blue Landscape’ cu e Aso- 
ciacion di Pais y Teritorionan Ul- 
tramar di Union Europeo (OCTA) 
a organisá na Brussel - Bélgica, 
Gezaghebber Edison Rijna a pre- 
sentá e consepto di Blue Destina- 
tion na un publico internacional. 
E1 a haña hopi elogio p’esey. 

Siman pasa Gezaghebber Rijna y 
Diputado Elvis Tjin Asjoe riba in- 
vitacion di OCTA a participá n’e 
asina yamá ‘Oceans Conference - 
Conferencia tocante Océanonan’ 
den e capital Belga. Bonaire, més- 
cos cu su islanan ruman Córsou, 
Aruba, Sint Eustatius y Saba cu 
tambe tabata representá n’e con- 
ferencia, ta miembro di OCTA, e 
organisacion di pais y teritorionan 
ultramar cu ta un anterior colonia 
di paisnan cu ta miembro di Union 
Europeo. 

AMBICION 

Bonaire tin e ambicion pa bira e 
promé Blue Destination na mundo, 
un comunidad sostenibel caminda 
prosperidad económico no t’e meta, 
pero un medio pa halsa bienestar 
di e poblacion y mantené esaki pa 
generacionnan di futuro. Actua na 
un manera responsabel cu medio 
ambiente y recursonan natural ta 
un di e partinan den esaki. 

Gezaghebber Rijna a conta su au- 
diencia cu Bonaire ya caba ta riba 
e bon caminda, pa motibo cu for di 



Synergiárig peopFe, pJonei afld proift 
fmbfocecf by botb pubftc and privofe jedor 
Governmwf progrom connected ro fhe SOG's 
PiMc/privofe parfnerihip ■ on exomple to ihi 


hopi tempo pasá nos a comprendé 
cu nos mester cuida ambiente di 
biba riba nos isla. P.e. for di 1979 
ya caba a declará e rifnan di coral 
unico rónd di nos isla como parke 
nacional protehá. 

Entretanto nos economia ta drei 
pa 40% riba energia solar y en- 
ergia di biento, e Parke di Alga a 
cuminsá haña forma y nos ta pre- 
parando un prohibicion di plastick 
desechabel. 

Despues di e presentacion di tur 
banda e delegacion Boneriano a 
haña cómplimént p’e ról ehemplar 
cu Bonaire ta hunga, pa motibo cu 
como isla chikito Bonaire a tuma 
iniciativa pa duna un contribucion 
pa tene e mundo aki habitabel. 
Hopi di e presentenan a bisa bon 
cla cu nan ta sinti necesidad pa 
haña mas informacion tocante e 


asercamento Boneriano. 

Di Gezaghebber Rijna y Diputado 
Tjin Asjoe nan no a haña sola- 
mente splicacion, pero tambe un 
invitacion pa bishitá Bonaire y 
mira cu nan propio wowo con nos 
ta trahando pa logra trece progre- 
so económico y conservacion di na- 
turalesa y cultura den equilibrio 
cu otro. 

Un di e barconan di carga di mas grandi na mundo 
'Wugang Atlantic" da pa pasa den Bahia Sta. Anna 


WILLEMSTAD — DSCu (Damen Shiprepair Cura- 
çao), CPA (Curaçao Port Authority) y KTK (Compania 
di Tou Corsou) ta preparando atrobe pa ricibi un di e 
barconan di mas grandi na mundo den nos haf. 

Wugang Atlantic, e barco di carga cu ta categorisa di ta 
un transportado di mineralnan masha grandi (VLOC: 
Very Large Ore Carrier a yega haf di Corsou diabierna 
tardi for di Brazil despues di un biahe di aproximada- 
mente un siman. 

Aki e ta wardando te cu mañan mainta, djiasabra 19 
di october den careda di 5’or, pa pasa den Bahia Sta. 
Anna cu destinacion pa Damen Shiprepair Curaçao. 
Aki e ta mara na cade numer 3 pa trabounan di man- 
tencion y di reparacion. 

Pasamento di e coloso aki den nos haf di Bahia di Sta. 
Anna, cu su tamaño di 330 meter largo y 57 meter 
hancho, ta marca su historia di ta e di sincu barco di 



mas grandi cu a pasa den nos haf. 

Esaki ta corda nos masha e barco di carga un poco 
mas chikito “Xin Guang Hua” cu a pasa na april di 
aña pasa den nos Bahia Sta. Anna cu e dos docknan 
flotante di Damen Shiprepair Curaçao na bordo. E tin 
un largora di 255 meter. 


Detencion relaciona cu menasa, maltrato y destruc ion 


WILLEMSTAD - Diabierna 18 di october alre- 
dedor di 23.50’or, un unidad policial a detene un 
homber, despues cu el a menasa, maltrata y cousa 
destrucion na e cas unda un dama cu kende e taba- 
tin un relacion, tabata keda. 

Algun rato prome cu su detencion, e homber aki, 
R.B. naci na Corsou di 26 aña di edad, a yega na 
cas unda e dama aki ta keda y cousa destrucion na 
e bibienda, mientras e tabata menasa su victima. 
Despues e lo mester a drenta paden y maltrata e 
dama aki na varios parti di su curpa. 

Despues di su acto, e sospechoso a bay for di e sitio. 
Un rato despues polis a bin localis’e riba Sta Rosa- 
weg y a detene. 

A present’e dilanti di un fiscal auxiliar cu a ordena 
su encarselamento pendiente di mas investigacion. 

Un di e trio atracado ta den libertad 

Trio di adolecente di 17 y 18 aña a 
terorisa litania di tienda y toko 


WILLEMSTAD. Tratamento di e caso di e trio Guy 
Celestin di 17 aña di edad, Gerardson de Palm di 17 
aña di edad y Ryan Dookie di 18 aña di edad no a pros- 
pera diabierna, pasobra adelanta no tabatin claridad 
y palabracion fiho si tratamento di e caso lo a continua 
diabierna si of no. 

Abogado mr. Dickens encarga cu e defensa di Ryan 
Dookie no tabata presente mes. E acusado Guy Celes- 
tin actualmente ta den libertad, pero tanto de Palm 
como Dookie ta encarsela ainda. 

E trio ta acusa di varios delito. Pa cuminsa ladronicia 
di I-pad dia 26 di november 2018, drentando cas di 
hende na Westpunt cu caranan tapa y cu machete den 
man y menasando. 

E propiedadnan ta pertenese na famia Gouverneur. 
Tambe nan a tira cu piedra, pusha e victimanan y ex- 
igi yabi di auto. Pio ainda ta cu nan a cap un di e per- 
sonanan cu machete. 

E victima en cuestion a bay tene e machete y asina ei 
a sufri lecion na su man y pols. 



DESTRUCION NA PICK-UP 

Riba e mesun dia 26 di november 2019 a destrui spil 
di e Toyota Hilux cu ta pertenese na e victimanan y 
tambe a logra kita e suma di 10.000 florin. 

Gerardson de Palm ta esun cu tin mas acusacion riba 
su consenshi, pasobra e ta acusa ademas di atraco 
comete na Toko Do dia 20 di november 2018, caminda 
a hisa caha di placa di BAB bay cune den cua tabatin 
e suma di 500 florin. 

E circunstancia cu a surgi den e Toko na momento di 



e atraco ta uno caminda nan a bula subi para riba ton- 
bank y a choca doño di e negoshi. 

Pero tur esaki no tabata basta, e siguiente acusacion 
ta trata di e fecha 16 di november aña pasa cu tira- 
mento di atraco na un minimarket Chines cu yama 
Jia He Minimarket y cu ladronicia di e suma di 1000 
florin, kita for di Wu y Feng. 

Aki atrobe bulamento riba tonbank, menasa cu ma- 
chete, pushamento etcetera. Tambe Gerardson de 
Palm ta acusa di otro atraco tira na e minimarket Ski- 
na Cayente riba dia 11 di november 2018. 

Aki a horta e suma di 400 florin mas un doshi di hand- 
schoen, tur pertenesiente na Huang. 

Mas despues Gerardson de Palm ta acusa tambe di 
atraco dia 6 di november 2018 tira na e negoshi Hap- 
py Shop y aki a horta en suma di 300 florin, mas un 
saco di placa cu ta contene sumanan los den forma di 
moneda pa haci cambio, sigaria y 15 lighter etcetera. 
Tratamento di e caso entre tanto a keda programa pa 
10 di yanuari 2020. hues mr. van Lieshout, mustrando 
comprencion pa e hobennan aki den e sentido cu sin 
duda nan lo ke pasa Pasco y Aña Nobo na cas, a splica 
nan cu no ta keda nan nada otro sino copera cu e in- 
vestigacion. 

Pero te asina leu hues no a bay di acuerdo pa laga nan 
sali den libertad temporalmente. 

Sentencia lo ta 8 di november 

Dayrick Gabriel ta un explosivo humano cu a 
mete no menos cu 9 delito castigabel 



WILLEMSTAD. E cuidadano Dayrick Gabriel di 
41 aña di edad tabata den sala di corte diabierna acu- 
sa di 9 acto castigabel cu el a comete. 

Na su banda pa e defensa tabatin abogado mr. Alicia 
Blonk y pa Ministerio Publico mr. Dennaoui-Simon a 
hiba palabra siendo e hues cu a dirigi e secion tabata 
mr. drs. S.M. van Lieshout. 

E caso aki a bini pa tratamento den sala di corte ante- 
riormente caba y tabatin hues mr. Gruijters, pero no a 
yega na un conclucion final, pasobra tabata pendiente 
di documentonan importante. 

Pa cuminsa dia 2 di februari 2019 Dayrick Gabriel a 
tira cu un arma di candela riba un siudadano di fam 
Koeiman y e balanan a alcansa e vehiculo cu Koeiman 
tabata sinta aden. 

Riba e mesun fecha el a maltrata Koeiman, agredi- 
endo esaki cu scop partiendo scop pa loco. 

Dia 10 februari 2019 Dayrick Gabriel a secuestra un 
persona di inicial J.E. 

Riba e mesun dia aki el a maltrata e rehen cu un arma 
di candela, dal esaki wanta na cara blousa esaki su 
banda di cara. 

Tabatin cuestion cu Dayrick Gabriel a exigi telefon di 
e victima y ela kita telefon for di J.E y menas’e. 

Dia 12 di februari e acusado a maltrata tanto J.E. 
como U.E. E di 9 acusacion contra di Dayrick Gabriel 
ta posecion di arma di candela. 

Hues a repasa e pasado criminal di Dayrick Gabriel y 


ta resalta cu un cantidad di biaha el a hañ’e den man 
di husticia, na añanan 2011, 2012, 2013, pero tambe 
na 2008 y 2000. 

E casonan ta varia di atraco, maltrato, destrucion y 
intento di asesinato. 

Na aña 2013 Dayrick Gabriel a keda condena na 5 aña 
di prizon, esei ta e castigo mas largo cu el a ricibi. 

Den sala di corte diabierna Dayrick Gabriel a nenga 
practicamente delaster acusacion contra dje. 

Fiscal señora mr. M. Dennaoui-Simon a splica cu ta 
masha di lamenta cu serca polis Dayrick Gabriel a 
haci uzo di su derechi di keda ketu y no a duna ningun 
declaracion, como tal sigur no por a investiga e alega- 
cionnan cu el a haci diabierna. 

Tabata pendiente di e fail final, esta raportnan di siki- 
ater y di Reclassering, kendenan a opina cu Dayrick 
Gabriel ta responsabel pa su actonan y cu e merese 
trato profecional di un specialista riba tereno di com- 
portacion pa siñ’e domina su violencia y agresividad. 
Fiscal mr Dennaoui-Simon a demanda un castigo di 
prizon di 8 aña. 

Abogado encarga cu e defensa di Dayrick Gabriel, esta 
señora mr. Alicia Blonk a elabora ampliamente riba 
acusacionnan contra di su cliente Dayrick Gabriel. 
Na final Dayrick Gabriel, despues di a scucha fiscal 
y hues mr. van Lieshout a acentua cu e acusacionnan 
contra dje no ta cuadra cu berdad. hues a keda cu dia 
8 di november lo dicta sentencia. 

Mainta 


E unico corant GRATIS 


Abona awo 



Manda un e-mail na: 
Noticia@awemainta.com 
y sKirbi e palabranan: “Ami Kier Abona ’ 


LiKe nos riba facebooK 

Keda “up to date” ij MKe nos riba facebooK 
www.facebooK.com/awemainta 



Like us on 
facebook 




Subi riba nos website 


www.awemainta.com 


AWEMainta completamente 

DIGITAL 
























